Rikunarita-ORG/Wikinium huggingface dataset:
# బమ్మెర పోతన డిజిటల్ మ్యూజియం

బమ్మెర పోతన డిజిటల్ మ్యూజియం|  |
| Established | 2017 |
| Location | పోతన కళా పీఠం, వరంగల్లు, తెలంగాణ, భారతదేశం |

**బమ్మెర పోతన డిజిటల్ మ్యూజియం**, తెలంగాణ రాష్ట్రం, వరంగల్లులోని పోతన విజ్ఞాన పీఠంలో ఉన్న మ్యూజియం. సహజ పండితుడు, మహాకవి బమ్మెర పోతన తాళపత్ర గ్రంథాలను ఆధునిక సాంకేతికతతో డిజిటలైజ్‌ చేసి, భావితరాలకు అందించడానికి తెలంగాణ ప్రభుత్వం, కాకతీయ పట్టణాభివృద్ధి సంస్థ (కుడా) ఆధ్వర్యంలో రెండు కోట్ల రూపాయలతో ఈ మ్యూజియాన్ని ఏర్పాటుచేసింది.

## రూపకల్పన

తెలుగు సాహిత్యానికి మకుటాయమానంగా నిలిచిన కవి 'బమ్మెర' పోతన వారసత్వాన్ని పరిరక్షించడంతోపాటు కళలు, సాహిత్యాన్ని ప్రోత్సహించడానికి అప్పటి విదేశాంగ మంత్రి, మాజీ ప్రధాని దివంగత పివి నరసింహారావు కృషితో 1980లో పోతన విజ్ఞాన పీఠం స్థాపించబడింది. పునరుద్ధరణలో (సాహిత్యం డిజిటలైజేషన్‌, భవన పునరుద్ధరణ) భాగంగా, పోతన మాన్యుస్క్రిప్ట్‌లతోపాటు అందుబాటులో ఉన్న అన్ని సాహిత్యాల డిజిటలైజేషన్ కోసం ఇంటాక్ కన్వీనర్, నిట్ మాజీ ప్రొఫెసర్ ఎం. పాండురంగారావు, కాకతీయ హెరిటేజ్ ట్రస్ట్ సభ్యుల కృషితో 2017 సెప్టెంబరులో ఈ పునరుద్ధరణ ప్రాజెక్ట్ ప్రకటించబడింది.

## ప్రారంభం

2022 ఏప్రిల్ 15న పశ్చిమ వరంగల్ ఎమ్మెల్యే దాస్యం వినయ్‌భాస్కర్‌, పంచాయితీ రాజ్ శాఖామంత్రి ఎర్రబెల్లి దయాకర్‌రావు, కాకతీయ పట్టణాభివృద్ధి సంస్థ (కుడా) చైర్మన్‌ సుందర్‌ రాజ్‌ యాదవ్‌ తదితరులు ఈ మ్యూజియాన్ని ప్రారంభించారు. ఈ కార్యక్రమంలో నగర మేయర్ గుండు సుధారాణి, జీడబ్ల్యూఎంసీ కమిషనర్, కుడా వీసీ పి. ప్రవిణ్య, కుడా ప్రాజెక్ట్ ఆఫీసర్ ఈ అజిత్ రెడ్డి, ప్రొఫెసర్ పాండురంగారావు తదితరులు పాల్గొన్నారు.

## మ్యూజియం వివరాలు

సందర్శకులు డిజిటల్ మ్యూజియంలోకి అడుగుపెట్టగానే ఎల్‌ఈడీ స్క్రీన్‌పైన పోతన రాసిన రచనల వివరాలు తెలుగు, ఆంగ్లంలో కనిపిస్తాయి. వాటని కొనవేలితో తాకినపుడు నచ్చిన పద్యం తాత్పర్య సహితంగా (ఆడియో, వీడియో) తెరమీదకి ప్రత్యక్షమవుతుంది. అలా భాగవత పద్యాలను భావయుక్తంగా డిజిటల్‌ స్క్రీన్‌పైన చదువుకోవచ్చు. అంతేకాకుండా పోతన జీవిత విశేషాలను తెలిపే వీడియోలను కూడా చూడవచ్చు. ఈ మ్యూజియంలో 12 ఎల్‌ఈడీ స్క్రీన్‌లు, నాలుగు పెద్ద స్క్రీన్‌లు ఏర్పాటు చేశారు. నాలుగు పెద్ద స్క్రీన్‌పైన జీవిత చరిత్ర, కుటుంబ నేపథ్యం, సాహిత్యం తదితర అంశాలు ప్రదర్శితం అవుతుంటాయి. ‘సత్కవుల్‌ హాలికులైన నేమి..’ అంటూ సేద్యానికి, అక్షర సేద్యానికి సమన్యాయం చేసిన పోతన జీవిత ఘట్టాలను తలపించేలా మ్యూజియం ఆవరణలో ఎడ్ల బండిని కూడా ఏర్పాటుచేశారు. 30 సీట్ల సామర్థ్యంతో ఆడిటోరియం కూడా అభివృద్ధి చేయబడింది. మ్యూజియం ముందు భాగంలో తామరల కొలను కూడా నిర్మించబడింది.

## మూలాలు
# కాకతీయ పట్టణ అభివృద్ధి సంస్థ

| కాకతీయ పట్టణ అభివృద్ధి సంస్థ
 |
| --- |
|  |
| కాకతీయ పట్టణ అభివృద్ధి సంస్థ లోగో
 |
| సంస్థ వివరాలు
 |
| స్థాపన
 | 1982
 |
| Preceding agency
 | వరంగల్లు మహానగర పాలక సంస్థలో భాగం
 |
| ప్రధానకార్యాలయం
 | వరంగల్లు, తెలంగాణ, భారతదేశం |
| సంబంధిత మంత్రులు
 | కల్వకుంట్ల చంద్రశేఖర్ రావు, (ముఖ్యమంత్రి) కల్వకుంట్ల తారక రామారావు, (పురపాలక, పట్టణాభివృద్ధి శాఖ మంత్రి)
 |
| కార్యనిర్వాహకులు
 | మర్రి యాదవరెడ్డి, చైర్మన్ రవికిరణ్, వైస్ చైర్మన్
 |
| Parent agency
 | తెలంగాణ ప్రభుత్వం
 |
| వెబ్‌సైటు
 |
|
 |

**కాకతీయ పట్టణ అభివృద్ధి సంస్థ** (కుడా) తెలంగాణ రాష్ట్రంలోని వరంగల్లు పట్టణ అభివృద్ధి ప్రణాళిక సంస్థ. వారసత్వ నిర్మాణాలు, పట్టణం, దాని పరిధి ప్రాంతంలో నిర్ధిష్టమైన అభివృద్ధికి ఈ సంస్థ మార్గనిర్దేశం చేస్తుంది.

## చరిత్ర

ఇది 1982 సంవత్సరంలో స్థాపించబడింది.

## విధులు - బాధ్యతలు

ఉమ్మడి ఆంధ్రప్రదేశ్ రాష్ట్రవ్యాప్తంగా పట్టణాల్లోని మౌలిక సదుపాయాల ప్రణాళికను, అభివృద్ధిని వివరించడానికి ఆయా అభివృద్ధి పనులకోసం పట్టణ అభివృద్ధి సంస్థలకు అధికారాలు ఇవ్వబడ్డాయి.

## అధికార పరిధి

1971లో మున్సిపల్ బోర్డు ఆధ్వర్యంలో మున్సిపల్ అధికారులు 60 చదరపు కిలోమీటర్ల పరిధితో మొదటి ప్రణాళికను తయారుచేశారు. ప్రస్తుత ప్రణాళికలో 1,803 చదరపు కిలోమీటర్లు పరిధిలోవున్న వరంగల్లు నగరం చుట్టూ ఉన్న 19 మండలాలకు చెందిన 181 గ్రామాలలోని 3.3 లక్షల ఇళ్ళలో ఉన్న 14 లక్షలమందికి ఇది వర్తిస్తుంది.

| క్రమసంఖ్య | జిల్లా | మండలాలు | మొత్తం మండలాలు
 |
| --- | --- | --- | --- |
| 1
 | హన్మకొండ జిల్లా
 | హన్మకొండ, కాజీపేట, హసన్‌పర్తి, ఐనవోలు, ధర్మసాగర్, వేలేరు, భీమదేవరపల్లి, ఎల్కతుర్తి, కమలాపూర్, దామెర, ఆత్మకూర్,
 | 11
 |
| 2
 | వరంగల్ జిల్లా
 | వరంగల్, ఖిలా వరంగల్, గీసుగొండ, సంగెం, వర్ధన్నపేట
 | 5
 |
| 3
 | జనగామ జిల్లా | చిల్పూర్, స్టేషన్‌ ఘన్‌పూర్‌, జాఫర్‌గఢ్‌
 | 3
 |

## గుర్తింపులు - పురస్కారాలు

1. జిల్లాలో పరిశ్రమ స్థాపనకు క్రియాశీలక పాత్ర పోషించినందుకు కాకతీయ పట్టణ అభివృద్ధి సంస్థకు రాష్ట్ర ప్రభుత్వ పురస్కారం లభించింది. హైదరాబాదులోని శిల్పారామంలో జరిగిన పురస్కార ప్రదానోత్సవ కార్యక్రమంలో రాష్ట్ర పరిశ్రమల పట్టణాభివృద్ధి శాఖ మంత్రి కల్వకుంట్ల తారక రామారావు చేతులమీదుగా జిల్లా కలెక్టర్ ప్రశాంత్ జె పాటిల్ ఈ పురస్కారాన్ని అందుకున్నాడు.

## ఇవికూడా చూడండి

* హైదరాబాదు పట్టణ అభివృద్ధి సంస్థ
* నిజామాబాదు పట్టణ అభివృద్ధి సంస్థ
* శాతవాహన పట్టణ అభివృద్ధి సంస్థ
* ఖమ్మం పట్టణ అభివృద్ధి సంస్థ
* ఫ్యూచర్ సిటీ ఏరియా డెవల్‌పమెంట్ అథారిటీ
* మహబూబ్‌నగర్ నగరాభివృద్ధి సంస్థ

## మూలాలు

## ఇతర లంకెలు

* కుడా అధికారిక జాలగూడు Archived 2020-01-14 at the Wayback Machine
# మహబూబాబాద్ లోక్‌సభ నియోజకవర్గం

తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్టీలకు రిజర్వ్ చేయబడింది.

## దీని పరిధిలోని శాసనసభ నియోజకవర్గాలు

లోక్ సభ నియోజక వర్గం నుండి ప్రాతినిథ్యం వహిస్తున్న మాలోక్ కవిత
* డోర్నకల్ శాసనసభ నియోజకవర్గం (ఎస్టీ లకు రిజర్వ్ చేయబడినది)
* మహబూబాబాద్ శాసనసభ నియోజకవర్గం (ఎస్టీ లకు రిజర్వ్ చేయబడినది)
* నర్సంపేట శాసనసభ నియోజకవర్గం
* ములుగు శాసనసభ నియోజకవర్గం (ఎస్టీ లకు రిజర్వ్ చేయబడినది)
* పినపాక శాసనసభ నియోజకవర్గం (ఎస్టీ లకు రిజర్వ్ చేయబడినది)
* ఇల్లందు శాసనసభ నియోజకవర్గం (ఎస్టీ లకు రిజర్వ్ చేయబడినది)
* భద్రాచలం శాసనసభ నియోజకవర్గం (ఎస్టీ లకు రిజర్వ్ చేయబడినది)

## ఎన్నికైన సభ్యులు

| లోక్‌సభ
 | సంవత్సరం | పదవీకాలం | పేరు
 | పార్టీ
 |
| --- | --- | --- | --- | --- |
| 2వ లోక్‌సభ
 | 1957 | 1957-62 | ఇటిక్యాల మధుసూదన్ రావు
 |  | భారత జాతీయ కాంగ్రెస్
 |
| 3వ లోక్‌సభ
 | 1962 | 1962-67
 |
| 2వ లోక్‌సభ
 | 1962 | 1962-67 | ఆర్. సురేంద్రరెడ్డి
 |
| 15వ లోక్‌సభ
 | 2009 | 2009-14 | బలరాం నాయక్
 |
| 16వ లోక్‌సభ
 | 2014 | 2014-19 | సీతారాం నాయక్
 |  | తెలంగాణ రాష్ట్ర సమితి
 |
| 17వ లోక్‌సభ
 | 2019  | 2019- ప్రస్తుతం | మాలోత్ కవిత
 |

## 2009 ఎన్నికలు

2009లో మహబూబాబాద్‌ ఎస్టీ రిజర్వుడ్‌గా ఆవిర్భవించింది. ఈ ఎన్నికలలో కాంగ్రెస్‌ నుంచి పోరిక బలరాంనాయక్‌, మహాకూటమి సీపీఐ నుంచి కుంజా శ్రీనివాసరావు, చిరంజీవి ప్రజారాజ్యం పార్టీ నుంచి రిటైర్డ్‌ ఐపీఎస్‌ అధికారి డీటీ నాయక్‌ పోటీపడ్డారు. 2009లో ఎన్నికల్లో కాంగ్రెస్‌ నుంచి గెలిచిన పోరిక బలరాంనాయక్‌కు 3,94,447 ఓట్లు రాగా, ఆయన సమీప ప్రత్యర్థి సీపీఐ కుంజా శ్రీనివాసరావుకు 3,25,490 ఓట్లు లభించాయి. పీఆర్పీ అభ్యర్థి డీటీ నాయక్‌కు 1,45,299 ఓట్లు లభించాయి. బలరాంకు 68,957 ఓట్ల మెజార్టీ లభించింది.

## 2024 ఎన్నికలు

2024 పార్లమెంట్‌ ఎన్నికల్లో ఈ స్థానం నుండి మొత్తం 23 మంది పోటీలో ఉన్నారు.

## మూలాలు
# సత్యవతి రాథోడ్

|  |
| --- |
| సత్యవతి రాథోడ్ |
|
 |
|

---

గిరిజనాభివృద్ధి, స్త్రీ, శిశు సంక్షేమ శాఖ మంత్రి
 |
| **అధికారంలో ఉన్న వ్యక్తి** |
| **అధికార ప్రారంభం** 2019 సెప్టెంబర్ 8-2023 డిసెంబర్ 3
 |
| నియోజకవర్గం
 | డోర్నకల్ శాసనసభ నియోజకవర్గం
 |
|

---

వ్యక్తిగత వివరాలు
 |

---

 |
| జననం
 | అక్టోబరు 31, 1969 గుండ్రాతిమడుగు, కురవి మండలం, వరంగల్ జిల్లా, తెలంగాణ, భారతదేశం
 |
| జాతీయత
 | భారతీయురాలు
 |
| రాజకీయ పార్టీ
 | తెలుగుదేశం పార్టీ, 2014 నుండి భారత్ రాష్ట్ర సమితి
 |
| జీవిత భాగస్వామి
 | గోవింద రాథోడ్
 |
| సంతానం
 | సునీల్‌కుమార్‌ రాథోడ్, డా.సతీష్‌ రాథోడ్‌
 |
| నివాసం
 | హైదరాబాద్, తెలంగాణ, భారతదేశం
 |

**సత్యవతి రాథోడ్** తెలంగాణ రాష్ట్రానికి చెందిన రాజకీయ నాయకురాలు. ఉమ్మడి ఆంధ్రప్రదేశ్ లో తెలుగుదేశం పార్టీ తరపున డోర్నకల్ శాసనసభ నియోజకవర్గం నుండి 2009లో ప్రాతినిథ్యం వహించింది. 2014, మార్చి 2న తెలంగాణ రాష్ట్ర సమితి లో చేరింది.

## జననం - విద్యాభ్యాసం

సత్యవతి రాథోడ్ 1969, అక్టోబరు 31న లింగ్యానాయక్, దశమి దంపతులకు వరంగల్ జిల్లా కురవి మండలంలోని గుండ్రాతిమడుగు లో జన్మించింది. మూడవ తరగతి వరకు చదువుకుంది.

## వివాహం - పిల్లలు

1982, మే 5న గోవింద రాథోడ్ తో సత్యవతి వివాహం జరిగింది. వీరికి ఇద్దరు అబ్బాయిలు (సునీల్, సతీష్). 2009, జూలై 20న గోవింద్ రాథోడ్ రోడ్డు ప్రమాదంలో మరణించారు.

## రాజకీయరంగ ప్రస్థానం

సత్యవతి 1984లో రాజకీయాల్లోకి ప్రవేశించింది. 1985లో జిల్లా తెలుగు మహిళా విభాగానికి అధ్యక్షురాలుగా ఎన్నికెంది. 1988 నుండి 1991 వరకు పంచాయితీ రాజ్ పరిషత్ సభ్యరాలుగా పనిచేసింది. 1996లో గుండ్రాతిమడుగు సర్పంచ్ గా ఉన్నారు.2006లో కురవి జెడ్పీటీసీగా పోటీ చేసి గెలిచి, స్టాండింగ్‌ కమిటీ చైర్‌పర్సన్‌గా పని చేసింది.

1989లో తెలుగుదేశం పార్టీ తరఫున డోర్నకల్‌ ఎమ్మెల్యేగా పోటీ చేసి కాంగ్రెస్ అభ్యర్థి డీఎస్‌ రెడ్యానాయక్‌ చేతుల్లో స్వల్ప ఓట్లతేడాతో ఓటమిని చవి చూసింది. 2009 సంవత్సరంలో టీడీపీ నుంచి డోర్నకల్‌ ఎమ్మెల్యేగా పోటీచేసి కాంగ్రెస్‌ తరుపున పోటీచేసిన రెడ్యానాయక్‌పై గెలుపొందింది. 2014లో తెలుగుదేశం పార్టీని వీడి టీఆర్ఎస్ పార్టీలో చేరింది. 2014లో డోర్నకల్‌ నుంచి టీఆర్‌ఎస్‌ అభ్యర్థిగా పోటీ చేసి రెడ్యానాయక్‌ చేతిలో ఓటమిపాలయ్యారు. 2019లో టిఆర్ఎస్ పార్టీ నుండి ఎమ్మెల్సీగా ఎన్నికైంది. 16 ఏప్రిల్ 2019 న ఎమ్మెల్సీ గా ప్రమాణ స్వీకారం చేసింది. 2019 సెప్టెంబర్ 8న ముఖ్యమంత్రి కెసీఆర్ రెండవ మంత్రివర్గంలో మంత్రిగా ప్రమాణస్వీకారం చేసింది. ఆమెకు గిరిజనాభివృద్ధి, స్త్రీ, శిశు సంక్షేమ శాఖలను కేటాయించారు. 2019 లో జరిగిన హుజుర్ నగర్ ఉప ఎన్నికల్లో ఆమెను నియోజకవర్గ ఇంచార్జి గా నియమించారు.

తెలంగాణ రాష్ట్రంలో డిసెంబర్ 2023లో కాంగ్రెస్ ప్రభుత్వం ఏర్పాటైన తరువాత రైతు ఆత్మహత్యలు, వ్యవసాయ సంక్షోభ పరిస్థితులపై అధ్యయనం చేసేందుకు బీఆర్‌ఎస్‌ తరఫున మాజీమంత్రి సింగిరెడ్డి నిరంజన్‌రెడ్డి ఆధ్వర్యంలో 9 మందితో రైతు ఆత్మహత్యలపై అధ్యయన కమిటీని బీఆర్‌ఎస్‌ పార్టీ వర్కింగ్‌ ప్రెసిడెంట్‌ కేటీఆర్‌ ఏర్పాటు చేశాడు. ఈ కమిటీలో మాజీ మంత్రి సత్యవతి రాథోడ్‌ సభ్యురాలిగా ఉంది.

సత్యవతి రాథోడ్ శాసనమండలిలో బీఆర్ఎస్ పార్టీ విప్‌‌గా 2025 ఫిబ్రవరి 4న నియమితురాలైంది.

## మూలాలు

## ఇతర లంకెలు

* యూట్యూబ్ లో సత్యవతి రాథోడ్ ఇంటర్వ్యూ
* లో సత్యవతి రాథోడ్ ఇంటర్వ్యూ
# మాలోత్ కవిత

|  |
| --- |
| కవిత మాలోత్ |
|
 |
|

---

లోక్‌సభ సభ్యురాలు (ఎంపీ)
 |
|  **పదవీ కాలం** 2019 నుండి 2024 వరకు
 |
| నియోజకవర్గం
 | మహబూబాబాద్
 |
|

---

వ్యక్తిగత వివరాలు
 |

---

 |
| జననం
 | 20 నవంబర్ 1980 మరిపెడ, మహబూబాబాదు జిల్లా, తెలంగాణ
 |
| జాతీయత
 |  భారతీయుడు
 |
| రాజకీయ పార్టీ
 | భారత్ రాష్ట్ర సమితి
 |
| తల్లిదండ్రులు
 | ధర్మసూత్ రెడ్యా నాయక్, లక్ష్మి
 |
| జీవిత భాగస్వామి
 | భద్రు నాయక్
 |
| సంతానం
 | 2
 |
| నివాసం
 | హైదరాబాదు
 |
| మతం
 | హిందూ
 |

**కవిత మాలోత్** (జననం 1981) తెలంగాణకు చెందిన రాజకీయ నాయకురాలు, పార్లమెంటు సభ్యురాలు. భారత్ రాష్ట్ర సమితి తరపున మహబూబాబాద్ లోక్‌సభ నియోజకవర్గం ఎంపీగా ప్రాతినిధ్యం వహించింది. 2009-2014 మధ్యకాలంలో మహబూబాబాదు శాసనసభ నియోజకవర్గం శాసన సభ్యురాలిగా పనిచేసింది.

## జననం

కవిత 1980, నవంబరు 20న లంబాడా కులానికి చెందిన రాజకీయ నాయకుడు, రాష్ట్ర మాజీ మంత్రి రెడ్యా నాయక్, లక్ష్మీ దంపతులకు మహబూబాబాద్ జిల్లా, మరిపెడ గ్రామంలో జన్మించింది. బిఎస్సీ డిగ్రీ పూర్తిచేసింది.

## వ్యక్తిగత జీవితం

2001, మే 31న కవితకు సీతంపేట కి చెందిన భద్రు నాయక తో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ జీవితం

2009లో ఇండియన్ నేషనల్ కాంగ్రెస్‌ పార్టీతో తన రాజకీయ జీవితాన్ని ప్రారంభించిన కవిత, 2009లో జరిగిన ఆంధ్రప్రదేశ్ శాసనసభ ఎన్నికల్లో మహబూబాబాద్ ఎమ్మెల్యేగా పోటిచేసి తెలంగాణ రాష్ట్ర సమతి ఆభ్యర్థి ఆజ్మీరా చందూలాల్ పై 15,367 ఓట్ల తేడాతో గెలుపొందింది. 2014లో తెలంగాణ రాష్ట్రం ఏర్పడిన తరువాత 2014, నవంబరు 4న తన తండ్రి రెడ్యా నాయక్ తో కలిసి ముఖ్యమంత్రి కల్వకుంట్ల చంద్రశేఖర్ రావు సమక్షంలో టిఆర్ఎస్ పార్టీలో చేరింది. 2019లో జరిగిన లోక్‌సభ ఎన్నికల్లో మహబూబాబాద్ లోక్‌సభ నియోజకవర్గం నుండి టిఆర్ఎస్ పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పోరిక బలరాం నాయక్ పై 1,46,663 ఓట్ల మెజారిటీతో గెలిచింది. 2019 సెప్టెంబరు 19న ఆరోగ్యం, కుటుంబ సంక్షేమం స్టాండింగ్ కమిటీ సభ్యురాలిగా నియమించబడింది. 2019, అక్టోబరు 9న మహిళా సాధికారత కమిటీ, మానవ వనరుల అభివృద్ధి మంత్రిత్వ శాఖ సంప్రదింపుల కమిటీ సభ్యురాలిగా నియమించబడింది. మాలోత్ కవిత 26 జనవరి 2022న మహబూబాబాదు జిల్లా, తెలంగాణ రాష్ట్ర సమితి పార్టీ అధ్యక్షురాలిగా నియమితురాలైంది.

2024లో మహబూబాబాద్ (ఎస్టీ) లోక్ సభ నియోజక వర్గం నుండి భారత జాతీయ కాంగ్రేస్ పార్టీ అభ్యర్థి పొరిక బలరాం నాయక్ చేతుల్లో ఓడిపోయింది.

## మూలాలు
# పెద్ది సుదర్శన్ రెడ్డి

|  |
| --- |
| పెద్ది సుదర్శన్‌ రెడ్డి |
|
 |
|

---

శాసనసభ్యుడు
 |
|  **పదవీ కాలం** 2018 - ప్రస్తుతం
 |
| ముందు
 | దొంతి మాధవ రెడ్డి
 |
| నియోజకవర్గం
 | నర్సంపేట శాసనసభ నియోజకవర్గం
 |
|

---

వ్యక్తిగత వివరాలు
 |

---

 |
| జననం
 | ఆగస్టు 6, 1974 నల్లబెల్లి, నల్లబెల్లి మండలం, వరంగల్ గ్రామీణ జిల్లా
 |
| రాజకీయ పార్టీ
 | తెలంగాణ రాష్ట్ర సమితి
 |
| తల్లిదండ్రులు
 | పెద్ది రాజిరెడ్డి, అమృతమ్మ
 |
| జీవిత భాగస్వామి
 | స్వప్న
 |
| సంతానం
 | ఒక కుమారుడు, ఒక కుమార్తె
 |
| నివాసం
 | నర్సంపేట, వరంగల్ రూరల్, తెలంగాణ
 |

**పెద్ది సుదర్శన్‌ రెడ్డి,** తెలంగాణ రాష్ట్రానికి చెందిన రాజకీయ నాయకుడు. 2019లో తెలంగాణ రాష్ట్ర సమితి పార్టీ తరపున నర్సంపేట శాసనసభ నియోజకవర్గం నుండి ప్రాతినిధ్యం వహించాడు. తెలంగాణ పౌర సరఫరాల సంస్థ ఛైర్మన్‌గా ఎన్నికయ్యాడు.

## జననం

సుదర్శన్ రెడ్డి 1974, ఆగస్టు 6న రాజిరెడ్డి, అమృతమ్మ దంపతులకు తెలంగాణ రాష్ట్రం, వరంగల్ గ్రామీణ జిల్లా, నల్లబెల్లి మండలంలోని నల్లబెల్లి గ్రామంలో జన్మించాడు. 1991లో వరంగల్ లోని మహబూబియా పంజాథన్ కాలేజీ నుండి ఇంటర్మీడియట్ పూర్తి చేశాడు.

## వ్యక్తిగత జీవితం

సుదర్శన్ రెడ్డికి స్వప్నతో వివాహం జరిగింది. వారికి కుమారుడు నిధర్షన్ రెడ్డి, కుమార్తె ధర్మిష్ఠ రెడ్డి ఉన్నారు.

## రాజకీయ విశేషాలు

నల్లబెల్లి మండల యూత్ అధ్యక్షుడిగా రాజకీయ జీవితాన్ని ప్రారంభించి, దుగ్గొండి మండల బ్లాక్ కాంగ్రెస్ అధ్యక్షునిగా కొనసాగుతూ అనంతరం కేసీఆర్ గారు 2001లో ఏర్పాటుచేసిన తెలంగాణ రాష్ట్ర సమితి పార్టీలో చేరి రైతు నాగలి గుర్తుపై నల్లబెల్లి మండల జెడ్పిటిసి గా గెలుపొంది జెడ్పీ ఫోర్ లీడర్ గా కొనసాగారు.

2004 డిసెంబర్ లో జిల్లా పార్టీ కన్వీనర్ గా ఎన్నిక కావడం జరిగింది. 2005 చివర్లో రాష్ట్ర పార్టీ కార్యదర్శిగా ఎన్నిక కావడం జరిగింది. తదనంతరం వరంగల్ ఉమ్మడి జిల్లా అధ్యక్షునిగా ఎనిమిది సంవత్సరాలు టిఆర్ఎస్ పార్టీకి, వరంగల్ జిల్లా ఉద్యమానికి సారథ్యం వహించాడు. తర్వాత 2006 నుండి 2014 వరకు జిల్లా పార్టీ పొలిటికల్ బ్యూరో సభ్యునిగా (పొలిటికల్ బ్యూరో ప్రారంభం నుండి రద్దయ్యే వరకు) పనిచేస్తూ.. కేసిఆర్ గారి కుటుంబానికి అత్యంత సన్నిహితులుగా, ఉద్యమ నేతగా అనతి కాలంలోనే రాష్ట్రస్థాయిలో రాజకీయ గుర్తింపును పొందాడు. మహాగర్జన లాంటి చారిత్రాత్మకమైన ప్రపంచ ప్రఖ్యాతిగాంచిన సభలు పెద్ది సుదర్శన్ రెడ్డి ఆధ్వర్యంలోని జరిగాయి.

తెలంగాణ ఉద్యమ కాలంలో వరంగల్ జిల్లా కేంద్రంగా జరిగిన అన్ని సభలకు పెద్ది సుదర్శన్ రెడ్డి గారే ప్రాతినిధ్యం వహించారు. తర్వాత 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీ చేసి సమీప స్వతంత్ర అభ్యర్థి దొంతి మాధవ రెడ్డి చేతిలో 18,376 ఓట్ల తేడాతో ఓడిపోయాడు.

2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ పై పోటీచేసి సమీప కాంగ్రెస్ పార్టీ అభ్యర్థి దొంతి మాధవ రెడ్డిపై 16,949 ఓట్ల మెజారిటీతో గెలుపొందాడు. తర్వాత ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు.

సుదర్శన్ రెడ్డి 2023లో జరిగిన శాసనసభ ఎన్నికల్లో బీఆర్ఎస్‌ పార్టీ నుండి పోటీ చేసి ఓడిపోయాడు.

## మూలాలు
# పశ్చిమ వరంగల్ శాసనసభ నియోజకవర్గం

పశ్చిమ వరంగల్ శాసనసభ నియోజకవర్గం

తెలంగాణ శాసనసభ నియోజకవర్గం| దేశం | భారతదేశం  |
| వున్న పరిపాలనా ప్రాంతం | తెలంగాణ  |
| అక్షాంశ రేఖాంశాలు | 17°59′24″N 79°34′12″E  |

Wikimedia | © OpenStreetMap  From Wikidata
వరంగల్ జిల్లా లోని 12 శాసనసభ నియోజకవర్గాలలో **పశ్చిమ వరంగల్ శాసనసభ నియోజకవర్గం** ఒకటి.

నియోజకవర్గం నుండి ప్రాతినిథ్యం వహించిన దాస్యం వినయ్ భాస్కర్

## ఈ నియోజకవర్గం పరిధిలోని మండలాలు

* వరంగల్ మండలం (పాక్షికం)
* వరంగల్ కార్పోరేషన్ (పాక్షికం)

## 2009 ఎన్నికలు

2009 ఎన్నికలలో భారతీయ జనతా పార్టీ తరఫున ఎం.ధర్మారావు పోటీ చేయగా కాంగ్రెస్ పార్టీ తరఫున కె.దయాకరరావు, మహాకూతమి తరఫున పొత్తులో భాగంగా తెలంగాణ రాష్ట్ర సమితి తరఫున వినయభాస్కర్, ప్రజారాజ్యం పార్టీ తరఫున ఎం.రవీందర్ రెడ్డి, లోక్‌సత్తా తరఫున పి.కె.రామారావులు పోటీచేశారు.

## నియోజకవర్గం నుండి గెలుపొందిన శాసనసభ్యులు

ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.

| సంవత్సరం
 | శాసనసభ నియోజకవర్గం సంఖ్య
 | పేరు
 | నియోజక వర్గం రకం
 | గెలుపొందిన అభ్యర్థి పేరు
 | లింగం
 | పార్టీ
 | ఓట్లు
 | ప్రత్యర్థి పేరు
 | లింగం
 | పార్టీ
 | ఓట్లు
 |
| --- | --- | --- | --- | --- | --- | --- | --- | --- | --- | --- | --- |
| 2023
 | 105
 | వరంగల్ పశ్చిమ
 | జనరల్
 | నాయిని రాజేందర్ రెడ్డి
 | పు
 | కాంగ్రెస్
 | 72649
 | దాస్యం వినయ్‌భాస్కర్‌
 | పు
 | బీఆర్​ఎస్​
 | 57318
 |
| 2018
 | 105
 | వరంగల్ పశ్చిమ
 | జనరల్
 | దాస్యం వినయ్‌భాస్కర్‌
 | పు
 | తెలంగాణ రాష్ట్ర సమితి
 | 81,006
 | రేవూరి ప్రకాష్ రెడ్డి
 | పు
 | తెలుగుదేశం పార్టీ
 | 44,555
 |
| 2014
 | 105
 | వరంగల్ పశ్చిమ
 | జనరల్
 | దాస్యం వినయ్‌భాస్కర్‌
 | పు
 | తెలంగాణ రాష్ట్ర సమితి
 | 83492
 | స్వర్ణ ఎర్రబెల్లి
 | ఆడ
 | భారతీయ జాతీయ కాంగ్రెస్
 | 27188
 |
| 2010
 | **By Polls** | వరంగల్ పశ్చిమ
 | జనరల్
 | దాస్యం వినయ్‌భాస్కర్‌
 | పు
 | తెలంగాణ రాష్ట్ర సమితి
 | 88449
 | కొండపల్లి దయాసాగర్ రావు
 | పు
 | భారతీయ జాతీయ కాంగ్రెస్
 | 20925
 |
| 2009
 | 105
 | వరంగల్ పశ్చిమ
 | జనరల్
 | దాస్యం వినయ్‌భాస్కర్‌
 | పు
 | తెలంగాణ రాష్ట్ర సమితి
 | 45807
 | కొండపల్లి దయాసాగర్ రావు
 | పు
 | భారతీయ జాతీయ కాంగ్రెస్
 | 39123
 |

## ఇవి కూడా చూడండి

* ఆంధ్రప్రదేశ్ శాసనసభ సభ్యుల జాబితాలు

## మూలాలు
# గుండు సుధారాణి

|  |
| --- |
| గుండు సుధారాణి |
|
శ్రీమతి గుండు సుధారాణి |
|

---

వరంగల్ మేయర్
 |
|

---

వ్యక్తిగత వివరాలు
 |

---

 |
| జననం
 |  (1964-07-28) 1964 జులై 28
 |
| జాతీయత
 | భారతీయురాలు
 |
| రాజకీయ పార్టీ
 |  కాంగ్రెస్
 |
| ఇతర రాజకీయ పార్టీలు
 | తెలుగుదేశం
భారత్ రాష్ట్ర సమితి (2015-2024)

 |
| జీవిత భాగస్వామి
 | గుండు ప్రభాకర్
 |
| వృత్తి
 | రాజకీయాలు
 |
| మతం
 | హిందూ
 |

**గుండు సుధారాణి**  వరంగల్ జిల్లాకు చెందిన రాజకీయ నాయకురాలు, మాజీ పార్లమెంటు సభ్యురాలు. 2015లో ఆవిడ తెలుగుదేశం పార్టీని వదలి తెలంగాణ రాష్ట్ర సమితిలో చేరింది . సుధారాణి బీసీ సామజిక వర్గానికి చెందిన మహిళా. సుధారాణి కుటుంబానికి వరంగల్ జిల్లాలో నగల వ్యాపారం, పెట్రోల్ పంపులు, భూ వ్యాపారాలు ఉన్నాయి.ఆమె ప్రస్తుతం టీఆర్‌ఎస్‌ మహిళా విభాగం రాష్ట్ర అధ్యక్షురాలిగా ఉన్నది. 2021, మే 7న వరంగల్లు మహానగర పాలక సంస్థ మేయ‌ర్‌గా గుండు సుధారాణి ఎన్నికయింది.ఆమె 01 జూన్ 2021న గ్రేటర్ వరంగల్ మున్సిపల్ కార్పొరేషన్ మేయ‌ర్‌గా బాధ్యతల చేపట్టింది.

గుండు సుధారాణి 2024 ఏప్రిల్ 25న టీపీసీసీ వర్కింగ్ ప్రెసిడెంట్ జగ్గారెడ్డి సమక్షంలో కాంగ్రెస్ పార్టీలో చేరింది.

## నేపధ్యము

1964, జూలై 28 న జన్మించింది. 2014 పార్లమెంటు సమావేశాలలో ఈవిడ తెలంగాణ రాష్ట్ర ఆవిర్భావం కోసం తెలుగుదేశం పార్టీకి వ్యతిరేకంగా రాజ్యసభలో గళమెత్తినది.

## విద్యాభ్యాసము

మధురై కామరాజ్ విశ్వవిద్యాలయం నుండి పబ్లిక్ అడ్మినిష్ట్రేషన్ లో ఎం. ఎ చేసింది.

## రాజకీయాలు

* 2002 నుంచి 2004 వరకు టీటీడీ బోర్డు సభ్యురాలు
* 2005 నుండి 2010 వరకు వరంగల్ మునిసిపల్ కార్పొరేషన్ లో తెలుగుదేశం పార్టీ తరపున ప్రాతినిధ్యం వహించింది. 2010 లో తెలుగుదేశం పార్టీ తరపున రాజ్యసభకు ఎన్నికైనది.
* 2002 నుండి 2004 వరకు తిరుమల తిరుపతి దేవస్థానములు పాలకమండలి సభ్యురాలుగా ఎన్నుకోబడినది
* 2017 - తెలంగాణ ఉమెన్స్ ఫైనాన్స్ కార్పొరేషన్ చైర్మన్‌
* ఆమె 2021లో గ్రేటర్‌ వరంగల్‌ మునిసిపల్‌ కార్పొరేషన్‌(జీడబ్ల్యూఎంసీ) 29వ డివిజన్ టీఆర్‌ఎస్‌ ‌కార్పొరేటర్‌ అభ్యర్థిగా నామినేషన్‌ అందజేశారు.

## సమాజ సేవ

కేంద్ర ప్రభుత్వము ప్రవేశపట్టిన **సంసద్ ఆదర్శ్ గ్రామ్‌ యోజన**  పధకం క్రింద వరంగల్ గ్రామీణ జిల్లా, ఆత్మకూరు మండలం లోని నీరుకుళ్ళ గ్రామాన్ని దత్తత తీసుకున్నది.

## మూలాలు

## బయటి లంకెలు
# ఆజం జాహి మిల్స్, వరంగల్

ఆజం జాహి మిల్స్| ఆజం జాహి మిల్స్ |
| Trade name | ఆజం జాహి మిల్స్ |
| Company type | మిల్స్ |
| Industry | వస్త్రం పరిశ్రమ |
| Founded | 1934 (వరంగల్, తెలంగాణ) |
| Founder | హైదరాబాద్ రాజ్య 7వ నిజాం మీర్ ఉస్మాన్ అలీ ఖాన్ |
| Defunct | 1990లలో |
| Fate | మూసివేత |
| Headquarters | వరంగల్, భారతదేశం |

**ఆజం జాహి మిల్స్**, తెలంగాణ రాష్ట్రం వరంగల్ జిల్లాలో స్థాపించబడిన వస్త్ర తయరీ పరిశ్రమ. హైదరాబాద్ రాజ్య 7వ నిజాం మీర్ ఉస్మాన్ అలీ ఖాన్ 1934లో వరంగల్ రైల్వే స్టేషన్ సమీపంలో ఈ అజం జాహీ మిల్స్ ను స్థాపించాడు. ఈ మిల్లుకు అలీఖాన్ మొదటి కుమారుడు ప్రిన్స్ అజామ్ జాహ్ పేరు పెట్టబడింది.

## చరిత్ర

200 ఎకరాలకు పైగా భూములతో ఏర్పాటు చేయబడిన ఈ ఆజం జాహి మిల్లులు భారతదేశంలో అతిపెద్ద వస్త్ర పరిశ్రమలలో ఒకటిగా నిలిచింది. స్వాతంత్య్రానికి ముందు, ఈ మిల్లు 10,000 మందికి పైగా ఉపాధిని కల్పించింది. ఇక్కడ తయారయిన వస్త్రాలు మిల్లులు వరంగల్ పట్టణం మొత్తానికి సరఫరా చేయబడ్డాయి. ఈ మిల్లు సైరన్ వరంగల్, చుట్టుపక్కల గ్రామాల నివాసితులకు ఉదయం వేక్-అప్ కాల్‌గా వచ్చేది. 1974లో బెంగళూరుకు చెందిన నేషనల్ టెక్స్‌టైల్ కార్పోరేషన్ ఈ కంపెనీని స్వాధీనం చేసుకుంది. 1980ల చివరి వరకు ఆరు దశాబ్దాలకు పైగా పనిచేసిన ఈ మిల్లు, 1990ల ప్రారంభంలో మూసివేయబడింది.

## ప్రస్తుతం

2008లో కాకతీయ పట్టణ అభివృద్ధి సంస్థకి ఈ భూమి ఇవ్వగా, దాన్ని ప్లాట్లుగా తయారుచేసి విక్రయించారు. మిల్లులో పనిచేసి రిటైర్డ్ ఉద్యోగులకు ప్రతిఒక్కరికి 200 గజాల స్థలాలు కేటాయించబడ్డాయి. మిల్లుకు చెందిన 200 ఎకరాలలో ప్రస్తుతం 30 ఎకరాలు మాత్రమే మిగిలింది. ప్రజల డిమాండ్ మేరకు ఈ స్థలంలో అపెరల్ పార్క్ ఏర్పాటు చేయాలని ప్రతిపాదించబడింది. 1970ల నుండి ఇది పూర్తిస్థాయిలో పనిచేస్తోంది. ఫ్యాక్టరీల సాంకేతికతలను విద్యార్థులకు అందించేందుకు దీనిని ఉపయోగిస్తున్నారు. పార్సీ పెద్దమనిషి యాజమాన్యంలో ఐస్ ఫ్యాక్టరీ ఉంది.

## మూలాలు
# తూర్పు వరంగల్ శాసనసభ నియోజకవర్గం

తూర్పు వరంగల్ శాసనసభ నియోజకవర్గం

తెలంగాణ శాసనసభ నియోజకవర్గం| దేశం | భారతదేశం  |
| వున్న పరిపాలనా ప్రాంతం | తెలంగాణ  |
| అక్షాంశ రేఖాంశాలు | 17°58′16″N 79°38′24″E  |

Wikimedia | © OpenStreetMap  From Wikidata
వరంగల్ జిల్లా లోని 12 శాసనసభ నియోజకవర్గాలలో **తూర్పు వరంగల్ శాసనసభ నియోజకవర్గం** ఒకటి.

2009 లో గెలుపొందిన శాసనసభ్యుడు బస్వరాజు సారయ్య

## ఈ నియోజకవర్గం పరిధిలోని మండలాలు

* వరంగల్ మండలం (పాక్షికం)
* వరంగల్ కార్పోరేషన్ (పాక్షికం)

## 2009 ఎన్నికలు

2009 శాసనసభ ఎన్నికలలో ఈ నియోజకవర్గం నుండి కాంగ్రెస్ పార్టీ తరఫున బస్వరాజు సారయ్య, ప్రజారాజ్యం పార్టీ నుండి వై. ప్రదీప్ రావు, భారతీయ జనతా పార్టీ తరఫున వి.సమ్మిరెడ్డి, లోక్‌సత్తా తరఫున టి.ఎన్.శేషయ్యలు పోటీచేశారు.

## 2014 ఎన్నికలు

2014 శాసనసభ ఎన్నికలలో ఈ నియోజకవర్గం నుండి కాంగ్రెస్ పార్టీ తరఫున బస్వరాజు సారయ్య, భారతీయ జనతా పార్టీ తరఫున పద్మారావు, సీపీఎం నుండి మెట్టు శ్రీనివాస్ పోటీచేశారు.

## నియోజకవర్గం నుండి గెలుపొందిన శాసనసభ్యులు

ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.

| సంవత్సరం
 | శాసనసభ నియోజకవర్గం సంఖ్య
 | పేరు
 | రిజర్వేషన్
 | గెలుపొందిన అభ్యర్థి పేరు
 | లింగం
 | పార్టీ
 | ఓట్లు
 | ప్రత్యర్థి పేరు
 | లింగం
 | పార్టీ
 | ఓట్లు
 |
| --- | --- | --- | --- | --- | --- | --- | --- | --- | --- | --- | --- |
| 2023
 | 106
 | వరంగల్ తూర్పు
 | జనరల్
 | కొండా సురేఖ
 | స్త్రీ
 | భారత జాతీయ కాంగ్రెస్
 | 67757
 | ఎర్రబెల్లి ప్రదీప్ రావు
 | పు
 | బీజేపీ
 | 52105
 |
| 2018
 | 106
 | వరంగల్ తూర్పు
 | జనరల్
 | నన్నపునేని నరేందర్
 | పు
 | టిఆర్ఎస్
 | 83922
 | వద్దిరాజు రవిచంద్ర
 | పురుషుడు
 | భారత జాతీయ కాంగ్రెస్
 | 55140
 |
| 2014
 | 106
 | వరంగల్ తూర్పు
 | జనరల్
 | కొండా సురేఖ
 | స్త్రీ
 | టిఆర్ఎస్
 | 88641
 | బస్వరాజు సారయ్య
 | పురుషుడు
 | భారత జాతీయ కాంగ్రెస్
 | 33556
 |
| 2009
 | 106
 | వరంగల్ తూర్పు
 | జనరల్
 | బస్వరాజు సారయ్య
 | పురుషుడు
 | భారత జాతీయ కాంగ్రెస్
 | 41952
 | వై. ప్రదీప్ రావు
 | పురుషుడు
 | ప్రజారాజ్యం పార్టీ
 | 34697
 |

## ఇవి కూడా చూడండి

* ఆంధ్రప్రదేశ్ శాసనసభ సభ్యుల జాబితాలు

## మూలాలు
# నన్నపునేని నరేందర్

|  |
| --- |
| నన్నపునేని నరేందర్‌ |
|
 |
|

---

శాసనసభ్యుడు
 |
|  **పదవీ కాలం** 2018 - ప్రస్తుతం
 |
| నియోజకవర్గం
 | వరంగల్(తూర్పు) శాసనసభ నియోజకవర్గం
 |
|

---

వ్యక్తిగత వివరాలు
 |

---

 |
| జననం
 | 5 ఆగష్టు 1972
 |
| రాజకీయ పార్టీ
 | భారత్ రాష్ట్ర సమితి
 |
| తల్లిదండ్రులు
 | నర్సింహమూర్తి , కాంతమ్మ
 |
| జీవిత భాగస్వామి
 | వాణి
 |
| సంతానం
 | లోకేష్‌ పటేల్, మనుప్రీత్ పటేల్
 |

**నన్నపునేని నరేందర్‌,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున వరంగల్(తూర్పు) శాసనసభ నియోజకవర్గ శాసన సభ్యుడిగా ప్రాతినిధ్యం వహిస్తున్నాడు. ఈయన 2016 మార్చి 15 నుంచి 2018 డిసెంబర్ 24 వరకు వరంగల్ మహానగర పాలక సంస్థ (జీడబ్ల్యూఎంసీ) మేయర్‌గా పనిచేశాడు.

## జననం

నరేందర్ 1972, ఆగస్టు 5న నర్సింహమూర్తి - కాంతమ్మ దంపతులకు తెలంగాణ రాష్ట్రంలోని వరంగల్ లో జన్మించాడు. ఇంటర్మీడియట్ వరకు చదివాడు.

## వ్యక్తిగత జీవితం

నరేందర్ కు మెహర్ వాణితో వివాహం జరిగింది. వారికి ఇద్దరు కుమారులు (లోకేష్‌ పటేల్, మనుప్రీత్ పటేల్) ఉన్నారు.

## రాజకీయ విశేషాలు

2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి వద్దిరాజు రవీంద్ర పై 28,782 ఓట్ల మెజారిటీతో గెలుపొందాడు.

## రాజకీయ జీవితం

* 1995 తెలుగుదేశం పార్టీలో చేరాడు ... కల్పలత సూపర్‌బజార్ డైరక్టర్‌గా ఎన్నిక
* 1997లో టీడీపీ డివిజన్ కార్యదర్శి, డివిజన్ అధ్యక్షుడు
* 2004 టీడీపీ జిల్లా కార్యవర్గ సభ్యుడు
* 2005లో గ్రేటర్ వరంగల్ 16వ డివిజన్ కార్పోరేటర్‌గా ఎన్నికయ్యాడు
* 2008లో టీడీపీ జిల్లా ఉపాధ్యక్ష్యుడు
* 2009లో టీఆర్‌ఎస్‌లో చేరాడు
* 2010 ఆర్టీసీ నేషనల్ మజ్దూర్ యూనియన్ నగర అధ్యక్షుడు
* 2011లో ఆర్టీసీ నేషనల్ మజ్దూర్ యూనియన్ జిల్లా అధ్యక్షుడు
* 2012లో తెలంగాణ మజ్దూర్ యూనియన్ జిల్లా అధ్యక్షుడు
* 2014లో టీఆర్‌ఎస్ గ్రేటర్ అధ్యక్షుడు
* 2016లో వరంగల్ మేయర్
* 2018లో వరంగల్(తూర్పు) శాసనసభ నియోజకవర్గ శాసన సభ్యుడు గా గెలిచాడు

## మూలాలు